Meg Ryan

**Meg Ryan** (Fairfield, Connecticut, 19. studenog 1961.), američka je glumica koja je najpoznatija po svojim ulogama u velikom broju popularnih romantičnih komedija, stoga je prozvana *"kraljicom romantičnih komedija"*.

## Biografija
Pravim imenom Margaret Mary Emily Anna Hyra, iako rođena u posve drugoj saveznoj državi, rasla je u New Yorku i u početku nikako nije bila na putu da postane filmska zvijezda. Studirala je novinarstvo na New York Sveučilištu, a kako bi otplatila noćne satove nastave, započela se baviti glumom. Uz pomoć svoje majke, dobila je ulogu kćeri poznate Candice Bergen u slavnoj TV sapunici *[[Rich and famous]]*, redatelja Georgea Cukora. Takva, ne baš bezazlena uloga, ponukala je mladu glumicu da se nastavi baviti glumom.

## Filmografija
Uloga u dnevnoj drami *[[As the World Turns]]* (od 1982. do 1984.) postala je njezino sljedeće zaposlenje. Slijedi pojavljivanje u hororu *[[Amityville 3-D]]* (1983.), no uloga koja je mladu Meg lansirala među poznate bile je uloga žene letača Goosea u legendarnom akcijskom spektaklu *[[Top Gun (1986)|Top Gun]]*. Iako sporedna,ta joj je uloga (zbog eksponiranosti filma) dala status raspuštene djevojke, prvenstveno zbog izjave *"take me to bed or lose me forever"* (*Odvedi me u krevet, ili me zauvijek izgubi*).

Počinje drugo doba njezine karijere, u kojem bilježi sve svoje značajnije uloge. Glumi u više filmova zajedno s Dennisom Quaidom (*[[Unutarnji svemir (1987)|Unutarnji svemir]]* 1987., *[[D.O.A.]]* 1988.), a njihove veze na ekranu ubrzo postaju stvarnost. Tako se Meg Ryan i Dennis Quaid vjenčaju 1991. godine.
1987. nastupa i u filmu "Promised land", s Kieferom Shuterlandom. Promised land je drama koja kritizira američki način života, te je to njezina najkontraverznija uloga.
Hit komedija *[[When Harry Met Sally...|Kad je Harry sreo Sally]]* (1989.) jedna je od njezinih najvećih i najpoznatijih uloga. Ljubavni jadi koje u filmu podnose ona i Billy Crystal, a na kraju se ipak zaljubljuju, postaju zaštitni znak sad već slavnije glumice i tema većine njezinih kasnijih uloga.

1990. s filmom *[[Joe protiv vulkana]]* počinje ciklus suradnje s Tom Hanksom. To je najneuspješniji od ukupno triju filmova u kojima je glumila s Hanksom. Kako bi dokazala da može odraditi ozbiljnije likove u filmovima, 1991. je prihvatila ulogu ovisnice Pam, djevojke Jima Morrisona (kojeg glumi Val Kilmer) u glasovitom filmu *[[The Doors (1991)|The Doors]]* Olivera Stonea. Isplatilo se jer je dobila pohvalne kritike i prihvaćena je kao ozbiljna dramska glumica. Slijedi uloga u još jednoj drami, *[[Od krvi i mesa]]* (1993.) opet s Dennisom Quaidom, te slavnim Jamesom Caanom. U filmu se pojavljuje i Gwyneth Paltrow. Iste godine snima drugi film s Tomom Hanksom, još jednu veliku romantičnu komediju, *[[Sleepless in Seattle|Romansa u Seattleu]]*. Za tu je ulogu nominirana za prestižnu filmsku nagradu Zlatni globus.

Slijede romansa *[[I.Q. (1994)|I.Q.]]* s Timom Robbinsom, nešto ozbiljniji *[[Restauracija (1995)|Restauracija]]* s Robertom Downeyem Jr.-om, te njezina najozbiljnija uloga u filmu *[[Kad muškarac voli ženu]]* s Andyem Garciom, gdje glumi alkoholičarku.
1995. godine istodobno je glumila u komediji *[[Francuski poljubac (1995)|Francuski poljubac]]* i producirala je. Komedija u kojoj dijeli glavnu ulogu s Kevinom Klineom ubrzo je postala hit, a Meg Ryan će kasnije producirati još nekoliko filmova.

1996. snima ratnu dramu *[[Courage Under Fire|Hrabrost ratnika]]* s Denzelom Washingtonom. Tema filma je istraživanje sumnjivog pogibanja ženske časnice Karen Walden u Zaljevskom ratu. Zatim snima još jednu romantičnu komediju s nešto grubljom i osvetoljubivom ulogom, *[[Ovisni o ljubavi]]* s Matthewom Broderickom.

1998. snima film *[[Imaš poruku]]*, posljednji i najuspješniji film s Tomom Hanksom. Film je ekranizacija broadwayske predstave i postigao je zavidan uspjeh,te kultni status među filmovima tog žanra. Film je dobio i dobre kritike od filmskih kritičara. Slijedi fantastična romantična drama *[[Grad anđela]]* s Nicolasom Cageom, te beznačajna uloga plesačice u filmu *[[Hurlyburly (1998)|Hurlyburly]]*.

Komična drama *[[Taj vražji telefon]]* iz 2000. godine potvrđuje njezin status superzvijezde i poštovane glumice zbog dodjele glavne uloge u filmu u kojem nastupa više poznatih zvijezda, između ostalog Walter Matthau, Diane Keaton i Lisa Kudrow.

Slijedi skandal u njezinoj karijeri - veza s glumcem Russellom Crowom koja se ostvarila zbog zajedničkih uloga u trileru *[[Dokaz života]]*. Njezin suprug Dennis Quaid zbog preljuba je zatražio razvod.

## Filmografija